CELEX: 32019D0015(01)
Language: lv
Date: 2019-06-07 00:00:00
Title: Eiropas Centrālās bankas Lēmums (ES) 2019/1006 (2019. gada 7. jūnijs), ar kuru groza Lēmumu ECB/2011/20, ar ko nosaka detalizētus noteikumus un procedūras atbilstības kritēriju ieviešanai attiecībā uz centrālo vērtspapīru depozitāriju piekļuvi TARGET2 vērtspapīriem pakalpojumiem (ECB/2019/15)

20.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 163/103
               
            
         EIROPAS CENTRĀLĀS BANKAS LĒMUMS (ES) 2019/1006
         (2019. gada 7. jūnijs),
         ar kuru groza Lēmumu ECB/2011/20, ar ko nosaka detalizētus noteikumus un procedūras atbilstības kritēriju ieviešanai attiecībā uz centrālo vērtspapīru depozitāriju piekļuvi TARGET2 vērtspapīriem pakalpojumiem (ECB/2019/15)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 3.1., 12.1., 17., 18. un 22. pantu,
         ņemot vērā Pamatnostādni ECB/2012/13 (2012. gada 18. jūlijs) par TARGET2 vērtspapīriem (1) un jo īpaši tās 4. panta 2. punkta d) apakšpunktu un 15. pantu,
         tā kā:
         
                     (1)
                  
                  
                     Lēmums ECB/2011/20 (2) nosaka procedūru, saskaņā ar kuru centrālais vērtspapīru depozitārijs piesakās piekļuvei TARGET2 vērtspapīriem pakalpojumiem, kura ietver prasību, ka kompetentajai iestādei jāsniedz pozitīvs novērtējums par centrālā vērtspapīru depozitārija atbilstību Eiropas Centrālo banku sistēmas / Eiropas Vērtspapīru regulatoru komitejas Ieteikumiem vērtspapīru norēķinu sistēmām. Eiropas Centrālo banku sistēmas/Eiropas Vērtspapīru regulatoru komitejas Ieteikumi vērtspapīru norēķinu sistēmām aizstāti ar Maksājumu un tirgus infrastruktūras komitejas un Starptautiskās Vērtspapīru komisiju organizācijas Finanšu tirgu infrastruktūru principiem (FTIP) (3) vai prasību kopumu, ar kuru šos principus īsteno, piemēram, Eiropas Ekonomikas zonā, tos īstenojot ar Eiropas Parlamenta un Padomes Regulu (ES) Nr. 909/2014 (4).
                  
               
                     (2)
                  
                  
                     Eiropas Centrālās bankas (ECB) Padome 2019. gada 25. janvārī pieņēma Lēmumu (ES) 2019/166 (ECB/2019/3) (5), ar kuru izveidoja Tirgus infrastruktūras valdi (TIV) tās pašreizējā formātā. Iepriekš TIV sanāksmes notika dažādos tam īpaši paredzētos formātos, un T2V Valde darbojās kā viens no šādiem formātiem.
                  
               
                     (3)
                  
                  
                     Ieviestas dažas izmaiņas noteikumos un procedūrās, saskaņā ar kurām īsteno centrālo vērtspapīru depositāriju piekļuves TARGET2 vērtspapīriem atbilstības kritērijus, jo īpaši attiecībā uz CVD piekļuves 2. kritēriju.
                  
               
                     (4)
                  
                  
                     Tādēļ attiecīgi jāgroza Lēmums ECB/2011/20,
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmumu ECB/2011/20 groza šādi.
            
                        1)
                     
                     
                        ar šādu punktu aizstāj 1. panta 4. punktu:
                        
                                    “4)
                                 
                                 
                                    “CVD piekļuves 2. kritērijs” ir kritērijs, kas noteikts Pamatnostādnes ECB/2012/13 (*1) 15. panta 1. punkta b) apakšpunktā, t. i., ka CVD ir tiesīgi piekļūt T2V pakalpojumiem ar nosacījumu, ka kompetentās iestādes pozitīvi novērtējušas to atbilstību i) Eiropas Parlamenta un Padomes Regulai (ES) Nr. 909/2014 (*2) attiecībā uz CVD, kas atrodas Eiropas Ekonomikas zonas (EEZ) valstī, vai ii) Maksājumu un tirgus infrastruktūras komitejas un Starptautiskās Vērtspapīru komisiju organizācijas Finanšu tirgu infrastruktūru principiem (*3) vai tiesiskajam regulējumam, ar ko īsteno minētos principus, attiecībā uz CVD, kas atrodas valstī, kura nav EEZ dalībvalsts;
                                 
                              
                           (*1)  Pamatnostādne ECB/2012/13 (2012. gada 18. jūlijs) par TARGET2 vērtspapīriem (OV L 215, 11.8.2012., 19. lpp.)."
                        
                        
                           (*2)  Eiropas Parlamenta un Padomes Regula (ES) Nr. 909/2014 (2014. gada 23. jūlijs) par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (OV L 257, 28.8.2014., 1. lpp.)."
                        
                        
                           (*3)  CPSMI-IOSCO Finanšu tirgus infrastruktūru principi (2012. gada aprīlis).”;"
                        
                     
                  
                        2)
                     
                     
                        ar šādu punktu aizstāj 1. panta 11. punktu:
                        
                                    “11)
                                 
                                 
                                    “Tirgus infrastruktūras valde” jeb “TIV” ir Eurosistēmas pārvaldības struktūra, kas izveidota saskaņā ar Eiropas Centrālās bankas Lēmumu (ES) 2019/166 (ECB/2019/3) (*4);
                                 
                              
                           (*4)  Eiropas Centrālās bankas Lēmums (ES) 2019/166 (2019. gada 25. janvāris) par Tirgus infrastruktūras valdi un ar ko atceļ Lēmumu ECB/2012/6 par TARGET2 vērtspapīriem Valdes izveidi (ECB/2019/3) (OV L 32, 4.2.2019., 14. lpp.).”;"
                        
                     
                  
                        3)
                     
                     
                        ar šādu punktu aizstāj 1. panta 12. punktu:
                        
                                    “12)
                                 
                                 
                                    “Vērtspapīru un nodrošinājuma tirgus infrastruktūru konsultatīvā grupa” jeb “AMI SeCo” ir grupa, kas noteikta Pamatnostādnes ECB/2012/13 2. panta 25. punktā;”;
                                 
                              
                  
                        4)
                     
                     
                        vārdus “novērtējuma ziņojumu” 3. panta 1. punktā aizstāj ar vārdiem “pašnovērtējuma ziņojumu”;
                     
                  
                        5)
                     
                     
                        vārdus “novērtējuma ziņojumam” 3. panta 2. punktā aizstāj ar vārdiem “pašnovērtējuma ziņojumam”;
                     
                  
                        6)
                     
                     
                        ar šādu pantu aizstāj 5. pantu:
                        
                           “5. pants
                           Piecu CVD piekļuves kritēriju nepārtraukta ievērošana
                           
                              1.   CVD, kuram ir piekļuve T2V pakalpojumiem, pēc tam, kad tas migrējis uz T2V, turpina atbilst pieciem CVD piekļuves kritērijiem un:
                              
                                          a)
                                       
                                       
                                          nodrošina, katru gadu veicot pašnovērtējumu un to papildinot ar attiecīgiem pamatojuma dokumentiem, ka tas turpina atbilst CVD piekļuves 1., 3., 4. un 5. kritērijam;
                                       
                                    
                                          b)
                                       
                                       
                                          bez kavēšanās TIV rīcībā nodod attiecīgās kompetentās iestādes jaunāko novērtējumu par atbilstību Regulai (ES) Nr. 909/2014, Maksājumu un tirgus infrastruktūras komitejas un Starptautiskās Vērtspapīru komisiju organizācijas Finanšu tirgu infrastruktūru principiem (FTIP) vai tiesisko regulējumam, ar kuru īsteno FTIP. Ja minētā novērtējuma rezultāti nav pieejami, CVD iesniedz pašapliecinājumu, kas pamatojas uz attiecīgo dokumentāciju;
                                       
                                    
                                          c)
                                       
                                       
                                          pieprasa attiecīgajām kompetentajām iestādēm veikt jaunu novērtējumu par CVD atbilstību Regulai (ES) Nr. 909/2014, FTIP vai tiesiskajam regulējumam, ar kuru īsteno FTIP, ja notikušas būtiskas izmaiņas CVD sistēmā;
                                       
                                    
                                          d)
                                       
                                       
                                          bez liekas kavēšanās paziņo TIV, ja attiecīgās kompetentās iestādes novērtējums vai pašnovērtējums konstatējis neatbilstību kādam no pieciem CVD piekļuves kritērijiem;
                                       
                                    
                                          e)
                                       
                                       
                                          pēc TIV pieprasījuma iesniedz novērtējuma ziņojumu, kas apliecina, ka CVD joprojām atbilst pieciem CVD piekļuves kritērijiem.
                                       
                                    
                           
                              2.   TIV var veikt pati savu novērtējumu un uzraudzīt atbilstību pieciem CVD piekļuves kritērijiem vai pieprasīt informāciju no CVD. Ja TIV nolemj, ka CVD neatbilst kādam no pieciem CVD piekļuves kritērijiem, tā uzsāk procedūru, kas līgumos ar CVD noteikta saskaņā ar Pamatnostādnes ECB/2012/13 16. pantu.”;
                           
                        
                     
                  
                        7)
                     
                     
                        atsauces uz T2V programmas valdi 3. un 4. pantā un pielikumā aizstāj ar atsaucēm uz “TIV”;
                     
                  
                        8)
                     
                     
                        atsauces uz “T2V konsultatīvo grupu” 4. pantā aizstāj ar atsaucēm uz “AMI SeCo”;
                     
                  
                        9)
                     
                     
                        pielikumu groza saskaņā ar šī lēmuma pielikumu.
                     
                  
         
            2. pants
            Pārejas noteikums
            Attiecībā uz nepārtrauktu CVD piekļuves 2. kritērija ievērošanu, rezultāti, kas gūti attiecīgo kompetento iestāžu veiktajā novērtējumā par atbilstību Eiropas Centrālo banku sistēmas / Eiropas Vērtspapīru regulatoru komitejas Ieteikumiem vērtspapīru norēķinu sistēmām, paliek spēkā līdz brīdim, kad attiecīgās kompetentās iestādes novērtējušas attiecīgā centrālā vērtspapīru depositārija atbilstību Regulai (ES) Nr. 909/2014, FTIP vai tiesiskajam regulējumam, ar kuru īsteno FTIP.
         
         
            3. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2019. gada 7. jūnijā
            
               
                  ECB prezidents
               
               Mario DRAGHI
            
         
         
            (1)  OV L 215, 11.8.2012., 19. lpp.
         
         
            (2)  Lēmums ECB/2011/20 (2011. gada 16. novembris), ar ko nosaka detalizētus noteikumus un procedūras atbilstības kritēriju ieviešanai attiecībā uz centrālo vērtspapīru depozitāriju piekļuvi TARGET2 vērtspapīriem pakalpojumiem (OV L 319, 2.12.2011., 117. lpp.).
         
            (3)  CPSMI-IOSCO Finanšu tirgus infrastruktūru principi (2012. gada aprīlis).
         
            (4)  Eiropas Parlamenta un Padomes Regula (ES) Nr. 909/2014 (2014. gada 23. jūlijs) par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (OV L 257, 28.8.2014., 1. lpp.).
         
            (5)  Eiropas Centrālās bankas Lēmums (ES) 2019/166 (2019. gada 25. janvāris) par Tirgus infrastruktūras valdi un ar ko atceļ Lēmumu ECB/2012/6 par TARGET2 vērtspapīriem Valdes izveidi (ECB/2019/3) (OV L 32, 4.2.2019., 14. lpp.).
      
      
         
            PIELIKUMS
            Lēmuma ECB/2011/20 pielikumu groza šādi:
            
                        1)
                     
                     
                        ar šādu sadaļu aizstāj II sadaļu:
                        “II.   CVD piekļuves 2. kritērija īstenošana
                        
                        Novērtējot šo kritēriju, CVD iesniedz šādus dokumentus:
                        
                                    a)
                                 
                                 
                                    attiecībā uz CVD, kas atrodas EEZ valstī, – attiecīgās kompetentās iestādes novērtējuma par atbilstību Eiropas Parlamenta un Padomes Regulai (ES) Nr. 909/2014 (*1) rezultātus vai pierādījumus par tā atļauju (atkarībā no tā, kura ir jaunāka); ja nav pierādījumu par atbilstību minētajai regulai, CVD iesniedz pašnovērtējumu, kas atbilst novērtējumam un/vai atļaujai; vai
                                 
                              
                                    b)
                                 
                                 
                                    attiecībā uz CVD, kas atrodas valstī, kura nav EEZ valsts, – attiecīgās kompetentās iestādes novērtējuma par atbilstību Maksājumu un tirgus infrastruktūras komitejas un Starptautiskās Vērtspapīru komisiju organizācijas Finanšu tirgu infrastruktūru principiem (FTIP) (*2) vai tiesiskajam regulējumam, ar kuru īsteno FTIP, rezultātus vai pierādījumus par tā atļauju (atkarībā no tā, kura ir jaunāka). Ja nav pierādījumu par atbilstību tiesiskajam regulējumam, ar kuru īsteno FTIP, CVD iesniedz pašnovērtējumu, kas atbilst novērtējumam un/vai atļaujai.
                                 
                              Ja attiecīgās kompetentās iestādes konstatējušas trūkumus attiecībā uz CVD atbilstību Regulai (ES) Nr. 909/2014, FTIP vai tiesiskajam regulējumam, ar kuru īsteno FTIP, CVD sniedz TIV attiecīgo informāciju, kā arī paskaidrojumus un pierādījumus par šiem trūkumiem. CVD tāpat iesniedz TIV novērtējumā iekļautos attiecīgo kompetento iestāžu secinājumus.
                        Jebkādi trūkumi, ko konstatējušas attiecīgās kompetentās iestādes attiecībā uz CVD atbilstību Regulai (ES) Nr. 909/2014, FTIP vai tiesiskajam regulējumam, ar kuru īsteno FTIP, ECB Padomes ieskatā nedrīkst apdraudēt drošu un efektīvu T2V pakalpojumu sniegšanu.
                        Iepriekš minētā informācija tiks apstrādāta saskaņā ar attiecīgajām pieteikumu izskatīšanas procedūrām par piekļuvi T2V pakalpojumiem un nepārtrauktu piecu CVD piekļuves kritēriju ievērošanu.
                        CVD atbildīs šim CVD piekļuves kritērijam, ja:
                        
                                    a)
                                 
                                 
                                    CVD, kas atrodas EEZ valstī, saņēmis atļauju saskaņā ar Regulu (ES) Nr. 909/2014 vai pozitīvu novērtējumu par atbilstību Regulai (ES) Nr. 909/2014 visjaunākajā novērtējumā, ko veikušas attiecīgās kompetentās iestādes; vai
                                 
                              
                                    b)
                                 
                                 
                                    CVD, kas atrodas valstī, kura nav EEZ valstī, saņēmis pozitīvu novērtējumu par atbilstību FTIP vai tiesiskajam regulējumam, ar kuru īsteno FTIP, jaunākajā novērtējumā, ko veikušas attiecīgās kompetentās iestādes.
                                 
                              Ja CVD ir saņēmis atļauju/novērtējumu par atbilstību tiesiskajam regulējumam, kas nav FTIP vai Regula (ES) Nr. 909/2014, CVD jāsniedz TIV un ECB Padomei pietiekami pierādījumi, ka tas saņēmis novērtējumu par atbilstību tāda līmeņa un rakstura tiesiskajam regulējumam, kas ir salīdzināms ar FTIP vai Regulai (ES) Nr. 909/2014.
                        Ja attiecīgo kompetento iestāžu novērtējums satur konfidenciālu informāciju, CVD jāiesniedz vispārējs kopsavilkums vai novērtējuma secinājumi, kas demonstrē CVD atbilstības līmeni.
                        
                           (*1)  Eiropas Parlamenta un Padomes Regula (ES) Nr. 909/2014 (2014. gada 23. jūlijs) par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (OV L 257, 28.8.2014., 1. lpp.)."
                        
                        
                           (*2)  CPSMI-IOSCO Finanšu tirgus infrastruktūru principi (2012. gada aprīlis).”;"
                        
                     
                  
                        2)
                     
                     
                        pievieno šādu VI sadaļu:
                        “VI.   Vispārīgs noteikums
                        
                        Ja CVD, kam ir piekļuve T2V pakalpojumiem, vairs neatbilst kādam no pieciem CVD piekļuves kritērijiem, TIV uzsāks līgumos ar CVD noteikto procedūru.”
                     
                  
               (*1)  Eiropas Parlamenta un Padomes Regula (ES) Nr. 909/2014 (2014. gada 23. jūlijs) par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (OV L 257, 28.8.2014., 1. lpp.).
            
               (*2)  CPSMI-IOSCO Finanšu tirgus infrastruktūru principi (2012. gada aprīlis).”;”